PATVIRTINTA

Šilutės lopšelio-darželio „Gintarėlis“

direktoriaus 2021 m. lapkričio 30 d.

įsakymu Nr. V1-76

**ŠILUTĖS LOPŠELIO-DARŽELIO ,,GINTARĖLIS“**

**RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ VIRTUALIOS KŪRYBINIŲ DARBŲ PARODOS**

**„KALĖDINIAI NAMELIAI STEBUKLŲ PILNI...“**

**NUOSTATAI**

1. **BENDROSIOS NUOSTATOS**

1. Respublikinės ikimokyklinio ir priešmokyklinio amžiaus vaikų virtualios kūrybinių darbų parodos „Kalėdiniai nameliai stebuklų pilni“ (toliau – paroda) nuostatai, reglamentuoja parodos tikslą, uždavinius, dalyvius, parodos organizavimo tvarką, darbų pateikimo formą.

2. Parodą organizuoja Šilutės lopšelis-darželis ,,Gintarėlis“. Parodos koordinatorės: direktorė I. Ivanauskienė, direktoriaus pavaduotoja ugdymui A. Justienė.

3. Parodos nuostatai skelbiami Šilutės lopšelio-darželio „Gintarėlis“ internetinėje svetainėje <https://www.gintarelis.lt/> .

1. **TIKSLAS IR UŽDAVINIAI**

5. Parodos tikslas – ugdyti dalyvių menines kompetencijas, sudaryti sąlygas vaikų, tėvų, pedagogų saviraiškos sklaidai.

6. Parodos uždaviniai:

6.1. plėtoti Lietuvos Respublikos ikimokyklinio ir priešmokyklinio ugdymo švietimo įstaigų bendravimą ir bendradarbiavimą.

6.2. skatinti įvairias menines raiškos priemones, bei įvairių techninių ir meninių priemonių pritaikymą.

6.3. skatinti vaikų iniciatyvą kūrybiniams eksperimentams, ieškant netradicinių raiškos formų.

6.4. lavinti vaikų, tėvų bei pedagogų kūrybiškumą, saviraišką bei fantaziją.

**III. DALYVIAI**

7. Parodos dalyviai – šalies ikimokyklinio ir priešmokyklinio ugdymo įstaigų ugdytiniai, pedagogai, vaikų tėveliai.

**IV. PARODOS ORGANIZAVIMO TVARKA**

8. Darbų atlikimo technika neribojama. Konkursui pateikiami kūrybiniai darbai gali būti atlikti įvairia meno technika, gali būti piešimas, tapymas, aplikavimas, konstravimas, karpinys ir t.t.

9. Kūrybinių darbelių nuotraukos (1 geros kokybės nuotrauka arba 1 nuotraukų koliažas, formatas .jpg) atsiunčiami el. paštu [asta.justiene@gmail.com](mailto:asta.justiene@gmail.com) kartu su dalyvio anketa (priedas Nr. 1).

10.Kūrybinių darbų fotografijas atsiųsti **iki 2021 m. gruodžio 22 dienos**.

11.Virtuali darbų paroda nuo 2022 m. sausio 3 d. bus eksponuojama Šilutės lopšelio-darželio „Gintarėlis“ tinklalapyje ir facebook puslapyje:

<https://www.facebook.com/%C5%A0ilut%C4%97s-lop%C5%A1elis-dar%C5%BEelis-Gintar%C4%97lis-154302778515326/>

**VI. BAIGIAMOSIOS NUOSTATOS**

12.Visi virtualios parodos dalyviai bus apdovanoti padėkos raštais, pedagogai gaus pažymas. Jos bus siunčiamos dalyviui nurodytu elektroninio pašto adresu.

13. Dėl papildomos informacijos arba iškilus klausimams kreiptis el. paštu [asta.justiene@gmail.com](mailto:asta.justiene@gmail.com) arba tel. Nr.868506682

**Priedas Nr.1**

**RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ VIRTUALIOS KŪRYBINIŲ DARBŲ PARODOS**

**„KALĖDINIAI NAMELIAI STEBUKLŲ PILNI“**

**DALYVIO ANKETA**

|  |  |
| --- | --- |
| Autoriaus vardas, pavardė/grupės pavadinimas (jeigu darbas kolektyvinis) |  |
| Pedagogo vardas, pavardė, kvalifikacinė kategorija, el. paštas |  |
| Ugdymo įstaigos pavadinimas, adresas |  |